Retligt ledelsesrum i folkekirken · #164 Ledelse\nFolkekirkens virksomhed er indrammet af retsregler, der skal fortolkes og bruges i konkrete situationer. Reglerne giver mulighed for et udstrakt skøn. Under coronaen har det daglige ledelsesmæssige skøn været nedtonet. Denne artikel genåbner det retlige ledelsesrum, også når det udøves helt lokalt.\nJeg er sammen med min bedre halvdel til morgengudstjeneste i landsbykirken.1 Vores faste præst har friweekend, vi benytter anledningen til at komme lidt rundt. Det er første søndag efter påske, den 11. april 2021, og det er hundekoldt, en rigtig påskeøsten med sne og slud. Jeg holder meget af de tidlige morgengudstjenester. Det er fine gudstjenester, hvor jeg gennem årene mange steder i landet ofte har bidraget til, at der ikke blev messefald. Særligt her i coronatiden har jeg foretrukket at opsøge de gudstjenester, fremfor – som jeg har oplevet en del gange – enten at komme til en lukket dør eller tage pladser fra andre ved stationsbyernes fyldte kirker til højmesse 10.30. Her er der denne morgen plads nok. Så meget, at vi bliver lidt flove, da vi kommer. Der er kun yderligere én kirkegænger, måske fordi sognepræsten har fri, en nabopræst tager tjenesten. Men graveren giver højlydt udtryk for glæde over, at vi kom; så blev der alligevel gudstjeneste. Kirkesangeren synger fremragende, organisten er på meget højt niveau, og denne kirke, hvor jeg kom en del i min ungdom, er blevet renoveret fornylig på en måde, der fremhæver et af landets fornemste alterbilleder. En herlig morgen.\nJeg bliver grebet af stemningen. Ser mig hurtigt og vurderende rundt. Hvis vi to, der deler corona-liv, sidder i den ene side af kirken, den lokale kirkegænger i den anden side af kirken, præsten holder sig i koret, kirkebetjeningen nede ved orglet, så ville der være mindst syv meter mellem hver, og der er højt til loftet i denne 1100-tals-landsbykirke. Der er klassiske søndag-efter-påske-salmer på programmet, salmer jeg lærte udenad som barn. Måske kunne vi selv få lov at synge? Jeg vover et øje og spørger, vel vidende, at den tjenstgørende præst er leder af den konkrete gudstjeneste.2 Præsten kaster et hurtigt blik til kirkebetjeningen og siger nej. Vi kan som planlagt synge den sidste salme udenfor i slutningen af gudstjenesten. Og det gør vi. Godt i læ i det ene hjørne og med paraplyerne oppe. En fantastisk morgen, første søndag efter påske, 2021.\nRetligt råderum for ledelse i folkekirken\nBestemmelsen i lov om kirkers brug, § 18, er et eksempel på, at den kirkelige lovgivning giver masser af råderum til ledelse i folkekirken. Den konkrete retsregel skal fortolkes af præsten og dernæst bringes i spil i forhold til den konkrete situation. I den konkrete anvendelse skal præsten udøve et skøn – og det var det, han gjorde den morgen. Intet i retsreglen pålagde ham at sige nej til sang. Intet i lige præcis den retsregel pålagde ham at tillade eller overhovedet give plads til, at menigheden sang med på salmerne. Han udøvede et skøn, hvor han tog højde for forskellige kriterier: Hvad er de aktuelle regler og anbefalinger under corona; hvad er praksis i den kirke, hvor han leder gudstjenesten; hvilket hensyn er der til de tilstedeværende kirkefunktionærer over for hensynet til de tilstedeværende kirkegængere; er kirkegængerne mon indbyrdes enige; hensynet til at afvikle gudstjenesten inden for den anbefalede tidsramme etc.\nI den forstand var det en helt almindelig morgen\nFolkekirken er en offentlig-retlig organisation, hvis virksomhed er indrammet af retsregler. Reglerne angiver de rettigheder, folkekirkens medlemmer har. De angiver præsternes og medarbejdernes pligter og opgaver. Der er også regler, der fastsætter, hvem der hyrer og fyrer, herunder hvordan menighedsrådet har indflydelse på præstevalget, og hvordan provster og biskopper bliver valgt, udnævnt, ordineret og indsat. Der er regler om, hvordan folkekirken finansieres, og hvem der beslutter det økonomiske råderum (fastlægger budget og godkender opkrævning af kirkeskat), hvilke beslutninger omkring kirke og kirkegård, der kan træffes lokalt, og hvilke der skal godkendes af instanser uden for sognet, evt. efter indstilling fra konsulenterne. Der er regler om, at biskopperne fører tilsyn både med menighedsrådene og deres ansatte og med præsterne, ligesom der i mange tilfælde er mulighed for, at den enkelte kirkegænger/det enkelte medlem af folkekirken kan klage over afgørelser truffet af de forskellige instanser og dermed få dem vurderet i en anden instans med henblik på, at systemet fungerer, som det skal.\nDenne retlige regulering af folkekirkens interne forhold sker først og fremmest ved lov eller bekendtgørelser udstedt af ministeren med hjemmel i love. Reglerne er naturligvis generelle, de kan netop ikke forudse enhver situation i en landsbykirke en tidlig søndag morgen efter påske i 2021; derfor er grundprincippet da også, at reglerne skal fortolkes og bringes i anvendelse lokalt af dem, der har kompetence til det. Nogle gange anviser reglerne en klar og letforståelig retlig norm og retsfølge. Der er f.eks. ingen tvivl om, at folkekirkens medlemmer har ret til at få foretaget kirkelige handlinger i det sogn, de tilhører, og at folkekirkens gudstjenester er offentlige med adgang for enhver. Men ofte er der også plads til anvendelse af et skøn, et retligt ledelsesrum, f.eks. i fortolkningen af, hvornår man kan vælge mellem alterbogens forskellige muligheder, og hvornår man (sammen med menighedsrådet) skal søge stiftets biskop om dispensation.3 Retsregler anvendes altså hele tiden i et flow fra lovgivningsmagten via regeringen og ministeriet til lokale instanser med de muligheder for et retligt råderum, det giver, at der overalt i de folkekirkelige regler er masser af plads til at gøre det, som den tjenstgørende sognepræst gjorde den morgen: udøve et skøn.\nDer er faktisk også regler af retlig karakter, der fastlægger, at der skal holdes gudstjeneste på folkekirkens søn- og helligdage,4 medmindre der undtagelsesvis og i helt konkrete enkeltstående situationer er grundlag for, at biskoppen kan godkende en enig henvendelse fra menighedsråd og præst om at undlade den faste gudstjeneste.5 Der er regler om, hvordan de faste gudstjenester skal forløbe,6 (og selvom det er en morgengudstjeneste uden altergang, har den funktion af sognets ugentlige gudstjeneste), ligesom der er regler for, hvilke muligheder der er for at afvige fra dette standardforløb. Der er masser af erfaring i folkekirkens organisation for, hvordan disse rammer skal fortolkes i praksis. Der er meget viden om, hvor det skønsmæssige råderum ligger, og hvad der kan gøres i en konkret gudstjeneste. Ingen sognepræst med bare et minimum af erfaring behøver Karnovs lovsamling, endsige en lærebog i kirkeret (eller for den sags skyld denne artikel) for at vide, hvilket ledelsesrum en situation som den beskrevne giver. Men coronaforløbet har vist, at der måske alligevel kan være brug for at få klargjort forskellen mellem en klar regel, der bare skal fortolkes og anvendes, og så situationer, der nok er rammesat i regler, men som også åbner mulighed for og pligt til at udøve et skøn. Ikke mindst i en situation, hvor den forskel ikke nødvendigvis er skåret klart op i retningslinjer, vejledninger og pressemeddelelser.\nNår det gælder de faste gudstjenester, følger det af alterbogen, hvilket forløb de skal have.7 Det er et forløb, der indeholder salmer (fortrinsvis, men ikke udelukkende) fra den danske salmebog, sunget af menigheden. Det fremgår endvidere af menighedsrådslovens § 388, at vil man i sognet anvende andre salmebøger eller foretage mindre ændringer i en autoriseret liturgi, skal der også godkendelse fra biskoppen. Men synges skal der ved gudstjenester i den danske folkekirke. Af menigheden, vel at mærke.\nJeg har talt med den tjenstgørende sognepræst den aprilmorgen om forløbet under gudstjenesten. Han gav udtryk for, at det udøvede skøn ”var lagt an på, at det endnu lå som en forudsætning, at vi i folkekirken ikke sang ved gudstjenester indendørs, og at det i kontakten til det pågældende sogn lå klart, at deres løsning var, at kirkesangeren sang salmerne på menighedens vegne.”9\nI folkekirken er der ellers normalt ikke adgang til, at et sogn kan beslutte at holde gudstjenester, hvor salmerne alene synges af kirkesangerne, ikke af menigheden. Tværtimod. Det er menighedens ret at bidrage til salmesangen – på det punkt beskytter reglerne borgerne, og der er (normalt) ikke hjemmel til, at et sogn kan fratage menigheden denne ret.\nI den forstand var det ikke en helt almindelig morgen.\nRetlig regulering af coronagudstjenester10\nFørste søndag efter påske 2021, den 11. april, var en søndag, der fortsat var retligt organiseret under coronaundtagelser fra den almindelige lovgivning.\nDen 1. marts 2021 trådte en ny epidemilov i kraft.11 Epidemiloven indeholder (fortsat pr. 20. maj 2021) en række bemyndigelsesbestemmelser, hvorefter justitsministeren kan fastsætte regler om indendørs og udendørs forsamlingsforbud;12 vedkommende minister (det er på dette område kirkeministeren) kan fastsætte regler om adgangen til eller brugen af indendørs eller udendørs offentlige institutioner og faciliteter,13 også selvom disse lokaler og lokaliteter er nogle, som fysiske eller juridiske personer råder over, så længe offentligheden har adgang;14 og endelig kan sundhedsministeren fastsætte regler for anvendelse af personlige smitteforebyggende midler (mundbind, med andre ord).15\nFor alle disse kompetencer til at indskrænke borgernes bevægelsesfrihed på den ene eller den anden måde gælder dog, at de alene kan fastsættes med en gyldighedsperiode på fire uger ad gangen,16 og at de skal leve op til et helt generelt proportionalitetsprincip, der er nærmere beskrevet i lovens § 23, stk. 3.17\nSamtidig kan disse administrativt fastsatte regler fravige anden lovgivning.18 Det er helt usædvanligt i dansk ret, at administrativt fastsatte regler kan fravige anden lovgivning. Det betyder, at lovgivningsmagten (folketing og regering i forening) her har givet hjemmel til, at administrativt fastsatte reguleringer, bekendtgørelser, kan ændre en lovgivning, der tidligere er vedtaget af lovgiver. Umiddelbart åbner det for en endog meget stor retsusikkerhed.\nModstykket til denne mulighed for at fravige anden lovgivning er, at ingen minister kan fastsætte disse regler alene. Enhver regel, der skal gribe ind i borgernes friheder og rettigheder, skal dels forelægges en administrativt nedsat epidemikommission, som skal afgive indstilling om den ønskede regulering,19 og derefter forelægges for et af Folketinget nedsat epidemiudvalg. Hvis Folketingets epidemiudvalg udtaler sig imod den pågældende administrative regulering, kan den ikke udstedes. Det er en hovedopgave for epidemikommission og epidemiudvalg at påse overholdelse af det proportionalitetsprincip, der er indsat i lovgivningen: nødvendighed, kortvarighed, rimeligt forhold til formålet, det mindste middels princip og ophævelse af foranstaltningen, når den ikke længere er nødvendig. Dette proportionalitetsprincip minder meget om grundbetingelsen for, at det f.eks. er retligt tilladt at gribe ind i religionsudøvelsen: princippet om nødvendighed af hensyn til f.eks. den offentlige sundhed.20 Det er ikke tilstrækkeligt i denne afvejning, at et indgreb kunne være hensigtsmæssigt. Det skal være nødvendigt og proportionalt. Det er en stor styrke for retssikkerheden, at proportionalitetsprincippet så tydeligt er kommet ind i epidemiloven, og at der er etableret institutioner til at varetage dette hensyn.21\nFolketingets kirkeudvalg spurgte den 24. februar 2021 Kirkeministeren: ”Forventer ministeren, at det bliver muligt at festligholde påsken i år”.\nTil det spørgsmål kunne ministeren selvsagt kun svare ”Ja.”22 Heldigvis for os andre svarede hun dog lidt mere. Hun redegjorde nemlig nærmere for rammerne for gudstjenestelivet, som de så ud fra ministerens bord den 10. marts 2021. På dét tidspunkt gjaldt følgende:23\nFolkekirken og andre trossamfund var undtaget fra forsamlingsforbuddet i lokaler, de råder over, når det gælder de centrale dele af gudsdyrkelsen, dvs. gudstjenester og religiøse handlinger24\nGudstjenester og religiøse handlinger var underlagt skærpet deltagerbegrænsning, så der højst måtte deltage én person pr 7,5 kvm gulvareal\nVarigheden af gudstjenester og religiøse handlinger burde begrænses til højst 30 minutter, og der burde sikres mindst to meters afstand mellem deltagere, som ikke er fra samme husstand\nDet burde overvejes helt at undlade fællessang, f.eks. ved at kun en kirkesanger eller et mindre kor sang med afstand til menigheden\nAlle øvrige indendørs aktiviteter skulle overholde forsamlingsforbuddet på maksimalt fem personer. Det betød, at de fleste øvrige aktiviteter ville være aflyst, men at man f.eks. kunne holde kirkerummet åbent for personlig bøn og refleksion, højst fem personer ad gangen.\nMinisteren henviste samtidig til ’sundhedsmyndighedernes anbefalinger’, ajourførte ’sektorretningslinjer og anbefalinger’ og et møde inden påske i ’sektorpartnerskabet’ for en drøftelse af retningslinjerne.\nDet er værd at bemærke, at der er klar forskel i sprogbrugen, afhængigt af, om ministeren redegør for en gældende retsregel, der kan sanktioneres (’skal’), eller der redegøres for en anbefaling (’bør’).\nForsamlingsforbuddet og undtagelserne i forhold til gudstjenester mv. var retsregler. Normerne vedrørende gudstjenesternes varighed, salmesang og to meter mellem deltagerne var i ministerens redegørelse fremlagt med et ’bør’.\nMen disse normer var samtidig understøttet af folkekirkens biskopper. De havde, som det også fremgik af pressemeddelelsen 7. januar, nemlig den 6. januar udsendt en supplerende vejledning til menighedsråd, præster og medarbejdere. Den supplerende vejledning indeholdt følgende ordlyd ”Det vil sige, at den samlede status for folkekirkens virke er denne:”, hvorefter fulgte en redegørelse for anbefalingerne om blandt andet at aflyse alle andre aktiviteter end gudstjenester og kirkelige handlinger, at undlade fællessang, at overveje om nadver skal gennemføres, og at gennemføre konfirmationsforberedelsen virtuelt.\nBiskoppernes vejledning om korte gudstjenester og ingen sang var begrundet i, at ”samfundet er nu i højeste risikoniveau pga. den engelske virusmutant, og regeringen har udstedt nye restriktioner.” Samtidig var det på tidspunktet for vejledningen udstedelse ”regeringens og sundhedsmyndighedernes vurdering, at folkekirken fortsat kan være åben og holde korte gudstjenester samt kirkelige handlinger, men under skærpede krav.”25 Sprogbrugen er sådan, at man godt forstår, at præster og menighedsråd opfattede også anbefalinger som et retskrav. Men det var anbefalinger.\nDen af biskopperne anbefalede model for gudstjenester fra 7. januar var således, at gudstjenesterne blev gjort korte (max 30 minutter), at man undlod fællessang, og at man overholdt sundhedsmyndighedernes generelle anbefaling om et to meters afstandskrav.\nBiskoppernes generelle vejledning afsluttes med ordene ”Dette gælder fra fredag den 8. januar, og indtil der sker ændringer.”\nSamtidig fremgik det, at udgangspunktet er gudstjenestepligten, dvs. at der inden for rammerne af de nævnte anbefalinger skulle holdes gudstjenester som sædvanligt.\nBiskopperne supplerede således anbefalingerne med generelle dispensationer til ændring af gudstjenestens form i forhold til antal læsninger mv. Dog ”skal man være opmærksom på, at menigheden forventeligt kommer i kirke for at lytte, søge bøn og fordybelse, trosbekendelse og velsignelse og for en dels vedkommende for at gå til alters”, som det anføres i en biskoppelig skrivelse – disse led burde således bevares.26\nAf indstilling fra epidemikommissionen den 23. marts 2021 fremgår herefter, at Kirkeministeriet (i samarbejde med Justitsministeriet) har anmodet om videreførelse af de gældende regler om restriktioner for lokaler og lokaliteter inden for folkekirken og andre trossamfund, herunder ift. arealkrav, lokaleindretning, krav om mundbind mv. Epidemikommissionen indstillede herefter, at gældende regler inden for folkekirken og trossamfund uden for folkekirken blev videreført.\nFor min coronamorgengudstjeneste første søndag efter påske, den 11. april 2021, gjaldt således arealkrav på én person pr. 7,5 kvm gulvareal, krav som vi som nævnt glimrende opfyldte. Derudover var der en henvisning til retningslinjer og vejledninger om varigheden af gudstjenesten (30 minutter), afstand mellem deltagerne (2 meter) og om erstatning af fællessang med kirkesanger-sang. Alt sammen retningslinjer, der blev overholdt i det konkrete tilfælde. Men som samtidig var en klar begrænsning af den ret til at synge ved gudstjenester, der er sikret kirkegængerne.\nSamtidig var der dog i den konkrete gudstjeneste, første søndag efter påske, fællessang udendørs. Det samme var tilfældet påskedag, hvor mange gudstjenester landet over, på trods af den koldeste påske i årevis, blev holdt udendørs med fællessang.\nDet skyldes, at der blev lempet i forsamlingsforbuddet udendørs FØR påske. Det skete med afsæt i en politisk aftale indgået 18. marts 2021 om ”ekstra genåbning før 6. april”.27 I statsministerens pressemeddelelse nævnes specifikt, at ”Der åbnes for udendørs gudstjenester mv. med op til 50 personer. Dette ændrer ikke på de gældende regler for indendørs gudstjenester mv.”.\nMange i kirkelivet havde simpelthen fundet det FOR pinligt, at genåbningsaftalerne ville komme lige EFTER påskedag – og at der samtidig (igen-igen) var pres på fra de store supermarkeder om at få lov at holde åbent i påskedagene. Aftalen blev opfattet som en sikkerhedsventil, der skulle tage noget af presset fra genåbningsforhandlingerne.28\nDen morgengudstjeneste søndag efter påske, den 11. april 2021, jeg har berettet om, var således helt inden for regler og retningslinjer, vejledninger og anbefalinger – inklusive vores hundekolde, men skønne påskesalme i læ af middelalderkirkens mure i vinterstorm og regn (det var faktisk sne ...). Der var udøvet et forhåndsskøn om denne lille udendørs fællessang – og der blev udøvet et fornuftigt skøn på stedet om ikke at udvide yderligere. Men det var netop et skøn – der var ikke tale om at overholde en regel.\nRegler, retningslinjer, vejledninger og anbefalinger som led i coronahåndtering\nDer er ingen retlig tvivl om, at regler der er fastsat i bekendtgørelser, binder borgere og medarbejdere i folkekirken og trossamfundene til en bestemt adfærd under hensyn til en nødvendig og proportional modstående afvejning af sundhedstilstanden.\nHver gang kirkeministeren skriver ’skal’, er der hjemmel i en bekendtgørelse til den givne norm. Normen skal følges, og manglende overholdelse kan sanktioneres. For borgerne – det kunne være deltagere i gudstjeneste, selvom der ikke er eksempler på det – har disse normer endog været sanktioneret med diverse strafsanktioner. For medarbejderne – præst, kirketjener, organist, kirkesanger – ville en manglende overholdelse af denne type regler kunne danne grundlag for en tjenstlig indberetning og sanktion.\nTo af de fem punkter, der er nævnt i ministerens svar til folketinget ovenfor, og tilsvarende de mange vejledninger fra biskopper, sundhedsmyndigheder mv, var imidlertid begrundet med et ’bør’. I forhold til gudstjenesterne gælder det varighedsbegrænsningen (30 min) og tometersreglen; og det gælder anbefalingen om at undlade menighedssang eller, fra påske og frem, at have menighedssang udendørs.\nPå Kirkeministeriets hjemmeside findes, ud over de nævnte generelle oversigter over aktuelle regler og henvisningerne til epidemikommissionens indstillinger, også et dokument, der første gang blev offentliggjort den 17. maj 2020, benævnt Retningslinjer for en ansvarlig håndtering af corona/COVID-19-tiltag i folkekirken og andre trossamfund.29 Dokumentet er altså påbegyndt i maj 2020, og den udgave, der foreligger nu, er en løbende opdateret udgave, nu dateret 12. maj 2021. Det er således ikke umiddelbart muligt at se indholdet i retningslinjerne, som de så ud den 11. april 2021.30\nRetningslinjerne indeholder dels en redegørelse for de regler, der gælder, med henvisning til de relevante bekendtgørelser.\nRetningslinjerne indeholder også, hvad man må opfatte som ministeriets tolkning af de generelle regler. Det gælder f.eks. afsnittet “aktiviteter i menigheden udover rituelle ceremonier”, hvor ministeriet dels i selve teksten har tolket, hvordan reglerne skal anvendes i forhold til diverse menighedsaktiviteter, og dels har udformet en skematisk oversigt med disse tolkninger. Sådanne tolkninger af gældende, forpligtende retsregler skal også overholdes. Det er altid ministeriets ret at fastlægge en autoritativ fortolkning af en retsregel. Tolkningen indskrænker altså råderummet, den indskrænker pladsen til et skøn.\nEndelig indeholder retningslinjerne en række normative udsagn, der umiddelbart fremstår som regler, men alligevel har karakter af vejledninger. Det gælder f.eks. denne formulering:\nVed aktiviteter med kraftig udånding, hvor dråber dannes og slynges længere væk fra personen end ved normal tale, f.eks. fællessang, korsang, blæseinstrumenter m.v., gælder særlige retningslinjer på grund af risikoen for spredning af aerosoler. Ved rituelle ceremonier som gudstjeneste, messe, fredagsbøn og religiøse handlinger m.v., hvor der synges, m.v., bør der således sikres mindst 2 meters afstand mellem alle personer, der ikke til daglig er i tæt kontakt. Tilsvarende gælder ved f.eks. korsang og fællessang i forbindelse med øvrige menighedsaktiviteter. Det kan lokalt overvejes, om sang ved indendørs gudstjeneste og lignende menighedsaktiviteter kan undlades, så længe der er risiko for smittespredning med corona/COVID-19.31\nSom det fremgår, sker der i disse retningslinjer simpelthen en glidning mellem det normerende ’skal’ og det normative ’bør’. Anbefalingerne – det normative ’bør’ – er bl.a. ændret, så fællessang nu, mens dette skrives i maj 2021, er inden for rammen af anbefalingerne, men der er fortsat nogle normative rammer sat op for sangen.\nSamtidig lægges det, der ikke kan reguleres som et normerende ’skal’ over til lokal beslutning (”det kan lokalt overvejes”).\nDer skal ikke herske nogen tvivl om, at retningslinjer er retligt bindende, når de gengiver retsregler, eller når de giver en ministeriel fortolkning af retsregler.\nVejledninger er derimod som udgangspunkt ikke retligt bindende. Hverken for medarbejderne (heller ikke dem, der er tjenestemænd), for menighedsrådene eller for kirkegængerne.\nHvis vejledningerne skulle være bindende for medarbejderne, skulle de have haft karakter af tjenestebefalinger. Dvs. de skulle være udstedt i cirkulæreform.32 Eller med andre ord: Vejledninger er, også for medarbejderne, kun – vejledninger. Hvor andre forskrifter ”har et element af ordre til de underordnede, og hvor de underordnede i større eller mindre omfang er bundet til at følge forskrifterne, så er dette ikke tilfældet for vejledningerne” – Gode råd har alle glæde af at følge, men man bestemmer altid selv, som Bønsing udtrykker det.33\nMen der er alligevel mere at sige om vejledningerne under corona. For de bygger jo helt generelt på særlig sagkundskab og sundhedsmyndighedernes anbefalinger. Den vejledning, der midt i april 2021 anbefalede gudstjenester af maks. 30 minutters varighed, to meter mellem deltagerne og undladelse af fællessang, byggede på sundhedsfaglige anbefalinger som led i et samlet styringsbillede.\nSådan en vejledning kan blive en bindende norm for den gennemsnitlige situation: Den kan danne grundlag for, at kirkegængere afvises i døren (’der er ikke plads til flere’), som jeg, som antydet indledningsvis, har oplevet en hel del gange under corona. Den kan danne grundlag for en lokal beslutning om, at her hos os lader vi kirkesangeren synge (som eksemplet i den indledningsvis nævnte morgengudstjeneste). Den kan danne grundlag for, at man stopper op, hvis samtlige gudstjenester varer en time og ikke den anbefalede halve time.\nMen en vejledning af denne karakter, hvor disse normer er hæftet op på et ’bør’, skal alligevel give plads til et skøn. Lad os antage, at den sidste begravelsesgæst, ville indebære, at arealkravet (7,5 kvm pr. deltager) eller maks. antal deltagere i kirkelige handlinger (50) blev overskredet. I den situation foreligger en klar retsregel, der skal overholdes. Den sidste gæst må afvises.\nMen lad os så i stedet antage, at kirken lokalt har lagt arealkrav og anbefalingen om to meter mellem deltagerne sammen i sin opmåling af kirken. Så når der står ”maks. 26 deltagere” på kirkedøren, er det i den kirke udtryk for en kombination af en regel og en vejledning. Så er der et råderum (forholdet mellem arealkravet og vejledningen om to meters afstand). I det råderum skal udøves et skøn. Det skal der, også selvom menighedsrådet som generel anbefaling måtte have sagt: Vi lægger sammen. Vi kan ikke stå og vurdere hele tiden. For det kunne jo f.eks. være barnebarnet, der ikke havde kunnet finde en parkeringsplads og kom sidst, i en situation, hvor arealkrav og deltagerkrav egentlig gav plads, men den supplerende anbefaling om to meter mellem deltagerne ville lukke hullet. I den situation skal der udøves et skøn – og det bør nok falde ud til fordel for at lukke barnebarnet ind. I hvert fald er der slet ikke plads for en tjenstlig påtale for at lukke denne den sidste gæst ind.\nAnbefalingerne ville ikke kunne danne grundlag for en indberetning af den præst eller organist, der gik et par minutter over de anbefalede 30 minutter i en gudstjeneste. Og i den situation, jeg opridsede indledningsvis – der var vi langt fra normalsituationen. Vi var end ikke i nærheden af hverken arealkrav (7,5 kvm) eller deltagermaks. I den situation lægger de mange ’bør’ netop op til, at der skal udøves et skøn og gives plads og rum ud fra det, der er plads og rum til. Det er, hvad ’bør’ betyder. Pligten for medarbejderne til at finde en afgørelse inden for rammerne af de generelle normer med afsæt i den konkrete situation.\nDenne “man”, der altså i folkekirken skal foretage et konkret skøn og selv afveje regler og situation, vil lokalt, når der skal træffes en generel beslutning, være menighedsråd og præster i forening (præsterne leder gudstjenesterne, menighedsrådet stiller personale til rådighed, for nu at være lidt formel – men ingen forbyder et menighedsråd at inddrage medarbejderne i beslutningsprocessen).\nI en helt konkret situation som den, jeg beskrev indledningsvis, er det den tjenstgørende præst, som træffer beslutningen. Her skal der naturligvis tages afsæt i de generelle retningslinjer, man har vedtaget lokalt – men de skal tilpasses situationen, og der skal (som det også var tilfældet den pågældende dag) udøves et helt konkret skøn over forholdene i den konkrete situation. Man kan altså ikke nøjes med at henvise til Kirkeministeriets retningslinjer eller til den generelle beslutning i menighedsrådet (hvis en sådan måtte foreligge).\nHvor har jeg dog mange gange i det sidste år hørt argumentet Men det må vi jo ikke. Og næsten lige så mange gange har jeg hørt protesten Skal vi ikke gøre oprør og handle i strid med reglerne? Og endelig har jeg hørt henvisninger til Kirkeministeriets FAQ – frequently asked questions, hvor alle mulige detailspørgsmål løbende er blevet afklaret.34 Rigtigt mange spørgsmål er også blevet stillet via provster og taskforces eller via organisationer og sektorpartnerskaber.\nMåske er for mange spørgsmål blevet løftet for højt op i systemet? Måske er der nu ved at være en tilbagevenden til normalen? Som jo er:\nFolketinget og regeringen i forening lovgiver. Ikke mindst, når der er tale om indskrænkning af frihedsrettighederne – her skal også et helt konkret nødvendigheds- og proportionalitetsprincip iagttages. Også ved indskrænkning af borgernes rettigheder efter den kirkelige lovgivning, skal der være en klar hjemmel.\nDenne lovgivning implementeres. Først ved generelle regler på lovniveau – bekendtgørelser – der udstedes med hjemmel i lov af vedkommende minister og som gælder for alle. Ansatte som borgere.\nDernæst skal lovgivningen tolkes og bringes i anvendelse i konkrete situationer. Hvis de er entydige og situationen ikke lægger op til andet end den gennemsnitlige situation, der er forudsat i reglerne, så skal de blot anvendes sådan.\nMen hvis situationen er anderledes, end retningslinjerne og vejledningerne forudsætter (færre kirkegængere, f.eks.), så skal der udøves et skøn. I folkekirken er det normalt medarbejdere og menighedsråd i det lokale sogn, der lægger den generelle linje for skønnet, og tjenstgørende præst ved den konkrete gudstjeneste, som i praksis tager stilling og udøver dét skøn. Under respekt af godkendelser fra overordnede myndigheder og af tilsyn fra biskop mv. Men uden at være voldsomt belastet af mange generelle retningslinjer mv. af uklar karakter.\nKonklusionen er altså, at retten, retsreglerne af forskellig karakter, udgør en ramme for den folkekirkelige virksomhed – men vel at mærke en ramme, der giver plads til et ganske vidt ledelsesrum fra de lokale ledere (menighedsrådet som udøver af generelt arbejdsgiveransvar, tjenstgørende præst som konkret ledelsesbeføjet) såvel som fra provster og biskopper (tilsyn og udøvelse af arbejdsgiveransvar på ansættelsesmyndighedens vegne) og fra provstiudvalg og andre myndigheder (godkendelser).35 Et ledelsesrum, der skal udfyldes med et skøn, der sammenholder den konkrete situation – tre kirkegængere, en præst og tre medarbejdere i en middelalderkirke – med de generelle regler, understøttet af de gode råd, der er udstedt i form af vejledninger og rammebeslutninger. Det er folkekirkens normale retlige ledelsesrum.


juni 2018 - Kennel Askims - Tibetansk Spaniel og Russian Blue\nSå blev der endligt taget nye billeder af de hvalpe der blev født d 26/5. Jeg fik et dejligt besøg af Lone der hjalp mig med at få taget nye billeder af dem, så dem får I lige lov til at se her.\nDK08962/2018 Askim`s Xe-Ro. Felix En af de smukkeste parti colour måske dybrød som hans far Robin. Felix er til salg.\nDK08961/2018 Askim`s Xe-Ro Franz. Han viser allerede den dybe røde farve og så er han parti colour med fuldfarvet hovede. Franz er til\nDu kan læse resten af, Nye hvalpebilleder her.!\nOprettet af Karin D. 28 juni, 2018, kl 7:29\nI dag kom Perry på besøg med sine mennesker og jeg tror han syntes det var lidt overvældende i starten, især fordi Diana skreg lige i luften da hun så ham og det varede desværre et stykke tid før hun stoppede igen. Jeg tror bare man skal have lidt tålmodighed med hende og lade hende skrige for så stopper hun jo når hun finder ud af at den fremmede hund ikke er farlig. Hun har dog en imponerende høj stemme og hvis man ikke har hørt det før så kan man sagtens tro at hun bliver mishandlet. Perry fik hilst\nDu kan læse resten af, Perry på besøg her.!\nOprettet af Karin D. 14 juni, 2018, kl 8:40\nHolly fik killinger d 3/4 med Scott som far. Det blev til 3 fine han killinger der er vokset op og nu næsten er klar til at flytte hjemmefra 26 juni hvor de er 12 uger. Jeg har endelig fået taget mig sammen til at få taget billeder af dem og navne har de også fået. De hedder Askim`s Blue Vilja med blå snor , han er reserveret, Askim`s Blue Vitali med lysegrøn snor, han er til salg og Askim`s Blue Vladimir med brun snor er også til salg. Jeg fotograferede dem ude i køkkenet imens de var der sammen\nDu kan læse resten af, Holly`s killinger her.!\nOprettet af Karin D. 13 juni, 2018, kl 12:48\nI dag kom DK18620/2012 Askim`s Prince Pascal = Prince på besøg og hvor er han dog bare en smuk hund.\nDet var rigeligt varmt, så det blev bare til lidt hurtige billeder, for at vise hvor smuk han er nu hvor er han er i fuld pels.\nOprettet af Karin D. 8 juni, 2018, kl 7:12


Golfophold Danmark - book en overnatning på Hindsgavl Slot - GolfersGlobe\nFyn, Danmark Fyn, Danmark (Photo credit: Kurt Rodahl Hoppe & E+N Arkitektur)\nUd mod Lillebælts kyst ligger Hindsgavl Slot, et sted med en så fantastisk beliggenhed, at H. C. Andersen mente, at udsigten herfra var den smukkeste på Fyn.\nNår man kører op gennem slotsalleen ses de smukke omgivelser på afstand, og man fornemmer tydeligt, at man er på vej til et særligt sted.\nDet sagnomspundne slot rummer en lang og spændende historie, og inde bag de tykke slotsmure emmer hver en krog af historie og spændende fortællinger.\nDet fredede slots historie går helt tilbage til 1200-tallet, og Hindsgavl Slot lokker med romantik, luksus, og et golfophold på 1. klasse.\nUanset om man bor i et af de gamle slotsværelser med rokokomøbler, lysekroner og guldspejle eller i de nyere, og mere moderne, værelser i sidebygningerne, så kan der ikke sættes en finger på noget.\nI det som engang var staldbygninger findes der i dag værelser med fritstående, cirkelrunde brusekabiner, og som kontrast til det rustikke og nøgne udtryk med de rå murstensvægge er de enkelte værelser forsynet med smukke stofbeklædte sengegavle og et hvidt hvælvet loft, der leder tanken hen på bølgende, hvide sejl.\nI de historiske rammer bliver man forkælet fra ankomst til afrejse, og Hindsgavl Slot er stedet, hvor nyt og gammelt mødes og forenes på bedste vis.\nFra den store terrasse har man på en flot sommerdag udsigt ud over Lillebælt, og har man lyst til mere motion efter dagens golfrunde kan man spadsere rundt i den store slotshave, hvor man støder på lysthuse, broer og små vandbassiner.\nI slottets hovedbygning findes restauranten; Restaurant Den hvide Dame. Den tilhørende køkkenhave forsyner køkkenet med frisk frugt, grøntsager og krydderurter, når årstiden tillader det.\nFra Hindsgavl Slot er der kun godt 25 km til henholdsvis Vejle Golf Club og Kolding Golf Club.\nBesøg Hindsgavl Slot her\nHindsgavl Slot, Hindsgavl Alle 7, 5500 Middelfart, Denmark\nAfstand til Hindsgavl Slot 34 km\nAfstand til Hindsgavl Slot 50 km\nAfstand til Hindsgavl Slot 60 km\nAfstand til Hindsgavl Slot 72 km\nAfstand til Hindsgavl Slot 76 km


Danmark lukket ned: SFO-pædagog laver digitale fjernaktiviteter - BUPL\nDanmark lukket ned: SFO-pædagog laver digitale fjernaktiviteter\nLukningen af skoler, daginstitutioner og SFO’er afholder ikke Christian Toft, som er multimediepædagog, fra at aktivere SFO-børnene den kommende tid.\nAf: Julie Fristed Hansen, Journalist\nMed den teknologi vi har i dag, skal selv ikke en nedlukning af alle institutioner afholde Christian Toft fra sit pædagogiske arbejde. Normalt driver han et multimedieværksted sammen med en kollega i SFO’en på Fuglssanggårdsskolen i Virum. Her kan børnene lege med robotter, VR-briller, Minecraft på iPads, kodning og programmering.\nDa Statsministeren i sidste uge meddelte, at samtlige af landets institutioner og skoler skulle lukke for en stund, var det derfor oplagt for Christian Toft at omtænke multimedieværkstedets aktiviteter til fjernaktiviteter.\nHan tager det dog et skridt ad gangen. Førte skridt er at få Minecraft op at køre som fjernaktivitet.\n»I første omgang bliver det Minecraft Education Edition, vi tager fat i for ikke at brede os for meget ud,« siger Christian og fortæller, at han i dag har fokus på at få børnene i gang, men fra i morgen er håbet, at det er mere oppe at køre.\n»I morgen gør jeg det, at jeg lægger min bane ind. Børnene kan importere den og bygge videre. På den måde er vi alle sammen på en måde, fordi vi alle sammen sidder og bygger på den samme slags bane. Efterhånden som børnene bygger, vil verdenerne naturligvis se forskellige ud,« fortsætter han.\nIntroduktionen til de digitale aktiviteter vil primært foregå på YouTube.\nNedenfor kan du se Christian Toft og hans kollega Michel Surrugue Frost’s første introduktionsvideo til Minecraft.\nVIDSTE DU: På grund af corona-virus er Minecraft Education Edition gratis for alle med en Office 365 Education konto.\nNæste skridt for Christian Toft og hans digitale fjernaktiviteter er at få en SkoleTube kanal op at køre. SkoleTube har blandt andet et værktøj, hvor børnene har mulighed for at dele deres digitale konstruktioner med pædagogerne og de øvrige børn fra institutionen.\n»Det næste er, at jeg vil lave en intro til, hvordan børnene kan tage og dele billeder af det, de laver i Minecraft. På den måde får vi skabt et rum, hvor vi får set hinandens ting, og vi får kommet hinanden lidt ved,« siger han og påpeger, at alting dog kan ændre sig her i starten, og man derfor kun en plan, til man har en ny.\nMere på tapetet\nSom udgangspunkt mener Christian Toft, at de digitale fjernaktiviteter skal fungere så optimalt som muligt på kort sigt, og derfor har han ikke søsat mange andre digitale initiativer endnu. Alligevel har han en lille frygt for, at lukningen af skoler og institutioner kan vare længere end varslet, og derfor har han et par ekstra digitale aktiviteter i ærmet, hvis det skulle være tilfældet.\n»Der er også Hour of Code (introduktion til programmering, red.), som jeg har tænkt mig at introducere børnene for. Nogen af dem kender det i forvejen. Jeg leger også lidt med, hvordan vi kan få hinanden at se. Jeg håber at få en videokonference op at køre. Men jeg skal lige have fundet formlen på det, og hvordan det bedst kommer til at fungere.«\nKreative – og sportsaktiviteter\nSelvom dagene for mange, også Christian Toft, er hektiske på grund af hjemmeskoling af egne børn kombineret med hjemmearbejde, så har han oven i hatten påtaget sig rollen som tovholder på en række andre fjernaktiviteter for Fuglsanggårdsskolens SFO-børn- heriblandt de kreative og sportslige.\n»Jeg vil rigtig gerne lave de digitale fjernaktiviteter, men jeg synes, der skal noget mere til,« siger han.\nDerfor har han de seneste dage opfordret sine øvrige kollegaer til at finde på kreative og sportslige aktiviteter, de også kan dele med børnene.\n»Mine kollegaer er begyndt at sende forskellige instruktionsvideoer til mig, som jeg kan lægge ind på vores YouTube-kanal. Jeg synes, at de er virkelig modige, og jeg er helt oppe og ringe over, hvor seje de er,« fortæller Christian Toft.\nSjovt for børnene, let for forældrene\nFor både de digitale, kreative og sportslige aktiviteter gælder det, at det skal være sjovt for børnene, men det handler også om at gøre det nemmere for forældrene at få den midlertidige hverdag til at hænge sammen med både arbejde og børn i huset på samme tid.\n»Det handler om, at vi får skabt et forløb, som børnene synes er hyggeligt og kreativt, men samtidig frigiver forældrenes hænder,« siger han og fortæller, at for at det kan lykkes, kræver det, at forældrene er anerkendende, når deres børn viser dem, hvad de har lavet – hvad end det er en konstruktion i Minecraft, en figur af toiletruller eller deres evner til at jonglere.\n3 ideer til digitale fjernaktiviteter\nBørnene kan lege med programmering på hjemmesiden code.org. Her får man en blød introduktion til programmering, hvor man spiller sig gennem programmeringen med puslespilsbrikker\nAlder: +7 år\nGuldastronaut er en samling af kreative aktiviteter og workshops i design, teknologi og innovation.\nDu kan finde Guldastronauten her.\n3. Video med tech-projekter\nCoding Pirates har en YouTube kanal, hvor deres medstifter Martin Exner deler fif og idéer til tech-projekter. Du kan finde kanalen Skæv Strøm her.\nFor flere ideer se Coding Pirates og Medierådet Børn og Unge fulde oversigt over digitale fjernaktiviteter her.\nKilde: Coding Pirates og Medierådet Børn og Unge\n»Det handler om, at vi får skabt et forløb, som børnene synes er hyggeligt og kreativt, men samtidig frigiver forældrenes hænder« Christian Toft, SFO-pædagog\nHygge i en hård tid: Vi holder Danmark i gang


Grundet Coronaens greb på hele verden, har det medført at mange arbejdspladser har skulle fyre ansatte og sende de resterende hjem for at arbejde. Det er ikke optimalt, men det er dén løsning som har givet bedst mening på nuværende tidspunkt. Selvom det ikke er optimalt, så fungerer det stadigvæk, dog vil det aldrig skade at have lidt ekstra hjælp udefra. København er en stor by med utrolig mange forskellige virksomheder, store såvel som små. Der er ingen der med sikkerhed kan sige hvornår det hele går tilbage til at være ”normalt”, men imens vi prøver at finde hoved og hale i hvad der foregår i hele verden, så kan vi lige så godt tage imod alt den hjælp vi kan få. For virksomheder især, så kan det være en fordel at overveje Jedox. Jedox er et system som hjælper virksomheder med budgettering og sikkerhed, nemt og hurtigt.\nJedox fungerer til dels på samme måde som excel, så det er ganske nemt at finde rundt i. Derudover kan det gøre dine arbejdsopgaver væsentligt lettere, da Jedox fjerner noget af byrden fra din skuldre. For at finde ud af mere specifikt hvad Jedox har at byde på, så kan du klikke på det overstående link, hvor der står en god forklaring på, hvad du kan forvente af Jedox. Men udover dette smarte system, så er der også andre ting du kan benytte dig af, for at få mere ud af dit arbejde. Eftersom så mange af os arbejder hjemmefra nu om dage, så er det vigtigt at din computer fungerer som den skal. Fordi vi benytter vores computere så meget som vi gør, så er de også i større farer for, at fange diverse virusser, og det ønsker vi selvfølgelig ikke. For at undgå dette kan du læse mere om her, hvad du kan gøre for at passe bedst muligt på din computer. Det er vigtigt at vores computere fungerer som de skal, især når vi benytter os så meget af dem i øjeblikket. Så vær ekstra opmærksom!


Det har taget EU-Kommissionen »unormalt lang tid« at få godkendt afgørende hjælpepakke fra august, som skulle hjælpe 1.000 danske virksomheder, mener erhvervsministeren. EUs konkurrencekommissær, Margrethe Vestager, afviser forklaringen og peger på regeringens egen ageren i sagen.\nEUs danske konkurrencekommissær, Margrethe Vestager, svarer nu igen på den kritik, som blandt andre fungerende erhvervsminister Dan Jørgensen (S) har rettet mod EU-Kommissionen, der er ansvarlig for at godkende de danske hjælpepakker. Fold sammen\nMandag d. 18. januar 2021, kl. 19.55\nErhvervsministeriet sendte lørdag en diplomatisk skideballe afsted mod Bruxelles og EU-Kommissionen. Ifølge Dan Jørgensens ministerium skulle EU-Kommissionens godkendelse af en hjælpepakke til cirka 1.000 danske virksomheder nemlig have været »unormalt lang tid« undervejs.\nDen forsinkede godkendelse har betydet, at omkring 900 millioner kroner har ligget i venteposition siden efteråret, selvom regeringen og en række partier blev enige om hjælpepakken tilbage i august.\nFørst lørdag blev det muligt at ansøge om kompensationen.\nMen nu tager EUs danske konkurrencekommissær, Margrethe Vestager, til genmæle over for den kritik, der har været af EU-Kommissionen og dens arbejde med at godkende hjælpepakkerne til virksomhederne.\nMargrethe Vestager afviste samtidig Erhvervsministeriets forklaring om, at ændrede regler fra EU-Kommissionens skulle have været årsagen til, at hjælpen til virksomhederne er blevet forsinket med flere måneder.\nKritikken af langsommeligheden er særligt kommet fra en række erhvervsorganisationer, men også fungerende erhvervsminister Dan Jørgensen (S).\nSå sent som lørdag eftermiddag skrev Erhvervsministeriet i en pressemeddelelse, at det har taget »unormalt lang tid« at få godkendt ordningen fra 28. august af EU-Kommissionen.\n»Vi har generelt haft et godt samarbejde med Kommissionen om statsstøttegodkendelser af vores hjælpepakker. Men i dette tilfælde har det selvfølgelig været frustrerende for alle parter, at det har trukket ud,« lød det fra Dan Jørgensen (S).\nErhvervsministeriet har tidligere forklaret, at ændrede regler fra EU-Kommissionen skulle være en af årsagerne til, at sagsbehandlingstiden er blevet forsinket. Den forklaring gentog ministeriet i lørdagens pressemeddelelse.\nIfølge Margrethe Vestager skulle de skiftende regler fra EU-Kommissionen imidlertid ikke have forsinket processen. Tværtimod, lød det fra kommissæren på mandagens pressebriefing.\n»Jeg tror ikke, at vores regelændring er skyld i, at tingene har taget lang tid, for de regelændringer, vi har lavet, har bidraget til at gøre tingene mere fleksible og skabt flere muligheder for medlemslandene,« sagde hun.\nSkulle have valgt anden vej\nMargrethe Vestager forsøgte samtidig at give sit bud på, hvorfor dele af ordningen, som politikerne nåede til enighed om 28. august, har været lang tid undervejs.\nI modsætning til Erhvervsministeriet pegede hun på Danmarks egen ageren som en årsag til forsinkelsen.\n»Det var som sagt et juridisk spørgsmål, som var problemet, fordi man ville forlænge en ordning, som byggede på, at der var en egentlig statslig restriktion på et tidspunkt, hvor der ikke længere var den statslige restriktion,« sagde Margrethe Vestager.\nMargrethe Vestagers forklaring henviser til, at restriktionerne blev lempet i sensommeren. Derfor var det ikke muligt at få godkendt det samme niveau af støtte.\n»Det giver nogle problemer i forhold til at få tingene til at spille, og derfor skulle man have valgt en anden vej,« forklarede hun.\nDanmark er samtidig det land, der har fået godkendt næstflest hjælpepakker. Ifølge erhvervsorganisationen SMVdanmark skulle antallet af hjælpeordninger have bidraget til at forsinke og komplicere hjælpen til virksomhederne.\nMargrethe Vestager ville ikke forholde sig til, om Danmark har valgt den rigtige strategi i forhold til hjælpepakker. Hun henviste imidlertid til andre europæiske lande som alternativ.\n»Danmark har næsten dobbelt så mange ordninger som gennemsnittet, og det er, fordi de fleste lande har lidt bredere ordninger, som man kan bruge lokalt. De får godkendt brede ordninger, som man selv kan tilpasse specifikt uden at have behov for at komme tilbage til EU-Kommissionen igen, igen, igen,« sagde kommissæren.\nErhvervsminister Dan Jørgensen har ikke haft mulighed for at forholde sig til Margrethe Vestagers udtalelser. Han har dog tidligere forklaret til Berlingske, hvorfor Danmark gik over til en anden strategi, der indebar mere specifikke ordninger:\n»I forbindelse med, at smitteniveauet begyndte at falde i foråret, advarede en bred kreds af fagøkonomer om, at hvis de brede kompensationsordninger blev fastholdt for længe, kunne det skade dansk økonomi. Blandt andet på baggrund af økonomernes råd gik man i stedet over til en række målrettede kompensationsordninger til de restriktionsramte virksomheder, i takt med at vi nåede sommer, hvor coronaen i en periode slap lidt af sit tag,« sagde han.\nPeter venter stadig på regeringens »brede sikkerhedsnet«: Afgørende hjælpepakke er ikke åbnet for ansøgninger\nIt-koks i central styrelse sætter behandling af hjælpepakker til hundredvis af pressede virksomheder i stå: »De risikerer at dø«


Køb Ottekantet Kronblads Fad - Mini fra Jicon hos Stilleben – Stilleben - køb design, keramik, smykker, tekstiler og grafik Fri fragt i DK over 499 kr\nStilleben Print Japan Gavekort Journal Ottekantet Kronblads Fad - Mini\nOttekantet Kronblads Fad - Mini\nMateriale: PorcelænMål: H 2,2 x Ø 9,5 cmDen hvide porcelænskål Ottekantet Kronblads Fad designet af Oji Masanori for japanske Jicon er inspireret af lette blomsterblade. Brug den til soya, chokolade eller til dine ørestikker... Jicon blander på raffineret vis vestlige og østlige porcelænstraditioner, da porcelænet er brændt i den mere end 350 år gamle japanske Touetsugama-ovn og samtidig har en glat hvid overfalde, som minder om engelsk porcelæn fra det 18. og 19. århundrede. Andre varer fra Jicon\nKlokkeblomst Skål - Lille\nKlokkeblomst Tallerken - Lille\nKrysantemum Tallerken - Mellem\nKrysantemum Tallerken - Lille\nSe alle produkter fra Jicon ← Forrige\nJICON er karakteristisk japansk porcelæn med navn fra de japanske ord for porcelæn (JI) i moderne tid (CON). På buddistisk betyder JICON "grib dagen". JICON er en familieejet porcelænsvirksomhed med rødder 350 år tilbage til den navnkundige Touetsugama brændingsovn, som nu ejes af den internationalt anerkendte japanske designer, Oji Masanori, der også er designeren bag det mat-hvide porcelæn, der er designet til moderne hverdagsbrug. Hjem\n/ Ottekantet Kronblads Fad - Mini\nMateriale: PorcelænMål: H 2,2 x Ø 9,5 cmDen hvide porcelænskål Ottekantet Kronblads Fad designet af Oji Masanori for japanske Jicon er inspireret af lette blomsterblade. Brug den til soya, chokolade eller til dine ørestikker... Jicon blander på raffineret vis vestlige og østlige porcelænstraditioner, da porcelænet er brændt i den mere end 350 år gamle japanske Touetsugama-ovn og samtidig har en glat hvid overfalde, som minder om engelsk porcelæn fra det 18. og 19. århundrede. Klik her for at se mere om produktet


Hjem / Tilbehør / Afdækning / Afdækningstape / Afdækningstape (3-pak)\nVarenummer (SKU): BJ-tape-3pak Kategorier: Afdækning, Afdækningstape, Tilbehør\n3 stk. professionel afdækningstape i forskellige størrelserMed denne pakke får du 3 ruller professionel afdækningstape i forskellige bredder: 19, 38 og 50 mm. Der er 50 meter malertape på alle ruller, og med de forskellige bredder kan du få dækket godt af inden malerarbejdet går i gang. Afdækningstapen kan sættes på stikkontakter, fodlister eller andre steder, som du vil beskytte mod maling.\nAfdækningstapen kan også bruges til at lave mønstre på væggen, som streger, firkanter eller hvad du ønsker, fordi den giver en skarp kant. … læs mere her\nAfdækningstape (3-pak) F.A.Q.\nHvad koster Afdækningstape (3-pak)?\nDu kan købe Afdækningstape (3-pak) for DKK 69\nMange leder efter den billigste Afdækningstape (3-pak) på nettet, og de ender oftest ud med at finde tilbud her: Gå til shop\nAfdækningstape (3-pak) med PrisMatch\nAfdækningstape (3-pak) kan man finde her i shoppen blandt alle varerne i vores varekategori . Vidste du, at du også får lovpligtige 14 dages returret der er en god garanti mod at købe det forkerte. Du kan inden for fristen bare returnere din vare. Den gode service betyder at rigtig mange i Danmark køber deres Afdækningstape (3-pak) hos onlineshoppen , der har alle de efterspurgte varer i deres sortiment. Hos webshoppens store udvalg finder du noget for alle, og der er det oplagte valg den vare du kigger på lige nu. Når du handler online kan priserne være lavere- fordi webshoppen ikke har udgifter til en fysisk butik.\nAfdækningstape (3-pak) og fordele ved at købe online\nKøber du varer online, er du stillet lidt bedre, som du ikke nødvendigvis får i fysiske butikker. Du skal kunne returnere dine varer i 14 dage. når produkterne er købt online, og du kan finde webshops der giver mere som ligger udover de lovpligtige 14 dage. Når webshops har hele deres varekatalog liggende online, kan du se hele udvalget, og det at sammenlligne priser bliver en leg, i de mange webshops der er på det danske marked. Og i dag kan du uden videre sammenligne priser når du sidder på toilettet med din mobiltelefon. Tænk også på, at ved at handle online, så slipper du helt for, at skulle slæbe varerne hjem fra butikken. Et fragtfirma som f.eks. Postnord eller GLS sender varerne til din adresse, medmindre du vælger at få dem sendt til din arbejdsadresse, du skal bare huske at vælge den rigtige adresse. Det med at stå i kø i en butik er efterhånden ret gammeldags, når du køber online det er slut med dårlig køkultur og vrissende mennesker, så slip for de sædvanlige forkerte valg af kø – man vælger altid den langsomste.\n101 reviews for Afdækningstape (3-pak)\nVær den første til at anmelde “Afdækningstape (3-pak)” Annuller svar


2king 9-11 DN1933 - Profeten Elisa kaldte en af - Bible Gateway\nAnden Kongebog 9-11\n9 Profeten Elisa kaldte en af Profetsønnerne til sig og sagde til ham: "Omgjord dine Lænder, tag denne Flaske Olie med og drag til Ramot i Gilead. 2 Når du kommer derhen, opsøg så Jehu, Nimsjis Søn Josjafats Søn; gå hen og få ham til at stå op fra sine Fæller og før ham ind i det inderste Hammer; 3 tag så Olieflasken og gyd Olien ud over hans Hoved med de Ord: Så siger Herren: Jeg salver dig til Konge over Israel! Derefter skal du lukke Døren op og flygte ufortøvet!"\n4 Den unge Mand, Profetens Tjener, drog så til Ramot i Gilead; 5 og da han kom derhen, traf han Hærførerne siddende sammen. Han sagde da: "Jeg har et Ærinde til dig, Hærfører!" Jehu spurgte: "Til hvem af os?" Han svarede: "Til dig, Hærfører!" 6 Så rejste han sig og gik ind i Huset; der gød han Olien ud over hans Hoved og sagde til ham: "Så siger Herren, Israels Gud: Jeg salver dig til Konge over Herrens Folk, over Israel! 7 Du skal hugge din Herre Akabs Hus ned, så jeg får Hævn over Jesabel for mine Tjenere Profeternes og alle Herrensjeneres Blod. 8 Hele Akabs Hus skal omkomme, jeg vil udrydde hvert mandligt Væsen, hver og en af Akabs Slægt i Israel; 9 jeg vil handle med Akabs Hus som med Jeroboams, Nebats Søns, og Ba'sjas, Ahijas Søns, Hus. 10 Og Jesabel skal Hundene æde på Jizre'els Mark, og ingen skal jorde hende!" Derpå lukkede han Døren op og flygtede.\n11 Da Jebu kom ud til sin Herres Folk, spurgte de ham: "Hvorledes står det til? Hvad vilde den gale Mand hos dig?" Han svarede: "I kender jo den Mand og hans Snak!" 12 Men de sagde: "Udflugter! Sig os det nu!" Da sagde han: "Således sagde han til mig: Så siger Herren: Jeg salver dig til Konge over Israel!" 13 Øjeblikkelig tog de da hver sin Kappe og lagde under ham på selve Trappen, og de stødte i Hornet og udråbte Jehu til Konge. 14 Således stiftede Jehu, Nimsjis Søn Josjafats Søn, en Sammensværgelse mod Joram. Joram havde med hele Israel forsvaret Ramot i Gilead mod Kong Hazael af Aram; 15 men Kong Joram var vendt tilbage for i Jizre'el at søge Helbredelse for de Sår, Aramæerne havde tilføjet ham, da han kæmpede med Kong Hazael af Aram. Da sagde Jehu: "Vil I som jeg, så lad ikke en eneste slippe ud af Byen og bringe Bud til Jizre'el."\n16 Derpå steg Jehu til Vogns og kørte til Jizre'el; thi der lå Joram syg, og Kong Ahazja af Juda var rejst ned for at se til ham. 17 Da Vægteren, som stod på Tårnet i Jizre'el, så Støvskyen efter Jehu, sagde han: "Jeg ser en Støvsky!" Da sagde Joram: "Tag en Rytter og send ham ud imod dem, for at han kan spørge, om de kommer med Fred!" 18 Så red Rytteren ham i Møde og sagde: "Således siger Kongen: Kommer du med Fred?" Jehu svarede: "Hvad vedkommer det dig, om det er med Fred? Omkring, følg mig!" Vægteren meldte: "Sendebudet har nået dem, men han kommer ikke tilbage!" 19 Så sendte han en anden Rytter ud; og da han var kommet hen til dem, sagde han: "Således siger Kongen: Kommer du med Fred?" Jehu svarede: "Hvad vedkommer det dig, om jeg kommer med Fred? Omkring, følg mig!" 20 Vægteren tneldte: "Han har nået dem, men han kommet ikke tilbage. Og de har en Fart på, som var det Jebu, Nimsjis Søn, thi han farer af Sted som rasende."\n21 Da sagde Joram: "Spænd for!" Og da der var spændt for, kørte Kong Joram af Israel og Kong Ahazja af Juda ud hver i sin Vogn. De kørte Jehu i Møde og traf ham ved Jizre'eliten Nabots Mark. 22 Da Joram fik Øje på Jehu, spurgte han: "Kommer du med Fred, Jehu?" Men han svarede: "Hvad! Skulde jeg komme med Fred, så længe det ikke har Ende med din Moder Jesabels Bolen og hendes mange Trolddomskunster!" 23 Da drejede Joram omkring og flygtede, idet han roabte tiIAhazja: "Svig, Ahazja!" 24 Men Jehu greb sin Bue og skød Joram i Ryggen, så at Pilen gik igennem Hjertet, og han sank sammen i Vognen; 25 og Jehu sagde til sin Høvedsmand Bidkar: "Tag og kast ham hen på Jizre'eliten Nabots Mark, thi det rinder mig i Hu, hvorledes jeg og du kørte sammen bag efter hans Fader Akab, dengang Herren fremsatte dette Udsagn imod ham: 26 Sandelig, Nabots og hans Sønners Blod så jeg i Går, lyder det fra Herren, og jeg bringer Gengældelse over dig her på denne Mark, lyder det fra Herren! Tag derfor og kast ham hen på Marken efter Herrens Ord!"\n27 Da Kong Ahazja at Juda så det, flygtede han ad Vejen til BetHagan; men Jehu satte efter ham og råbte: "Også ham!" Og i Gurpasset, i Nærheden afJibleam, skød de ham ned i Vognen. Han undslap til Megiddo, men der døde han. 28 Hans Folk førte ham til Jerusalem og jordede ham i hans Grav hos hans Fædre i Davidsbyen. 29 I Akabs Søn Jorams ellevte Regerinsgår blev Ahazja Konge over Juda.\n30 Jehu kom nu til Jizre'el. Så snart Jesabel hørte det, sminkede hun sine Øjne og smykkede sit Hoved og bøjede sig ud af Vinduet; 31 og da Jehu kørte ind igennem Porten, råbte hun: "Kommer du med Fred, Zimri Kongemorder?" 32 Men han så op til Vinduet og sagde: "Hvem holder med mig? Hvem?" Så var der et Par Hofmænd, som så ud efter ham, 33 og han råbte: "Styrt hende ned!" Så styrtede de hende ned. og Blodet sprøjtede op på Muren og på Hestene, og de trådte hende ned. 34 Derpå gik han ind og spiste og drak. Så sagde han: "Tag jer af hende, den forbandede, og jord hende, hun var jo dog en Kongedatter!" 35 Men da de gik ud for at jorde hende, fandt de ikke andet af hende end Hjerneskallen, Fødderne og Hænderne. 36 Og de kom tilbage og meldte ham det; da sagde han: "Det er det Ord, Herren talede ved sin Tjener Tisjbiten Elias: På Jizre'els Mark skal Hundene æde Jesabels Legeme! 37 og Jesabels Lig skal blive som Gødning på Ageren på Jizre'els Mark, så ingen kan sige: Dette er Jesabel!"\n11 Da Atalja, Ahazjas Moder, fik at vide, at hendes Søn var død, tog hun sig for at udrydde hele den kongelige Slægt. 2 Men Kong Jorams Datter Josjeba, Ahazjas Søster, tog Ahazjas Søn Joas og fik ham hemmeligt af Vejen, så han ikke var imellem Kongesønnerne, der blev dræbt, og hun gemte ham og hans, Amme i Sengekammeret og holdt ham skjult for Atalja, så han ikke blev dræbt; 3 og han var i seks År skjult hos Josjebai Herrens Hus, medens Atalja herskede i Landet.\n4 Men i det syvende År lod Jojada Hundredførerne for Harernel og Livvagten hente ind til sig i Herrens Hus; og efter at have sluttet Pagt med dem og taget dem i Ed i Herrens Hus fremstillede han Kongesønnen for dem. 5 Derpå bød han dem og sagde: "Således skal I gøre: Den Tredje del af eder, der om Sabbaten rykker ind for at overtage Vagten i Kongens Palads, 6 og de to Afdelinger af eder, som har Vagten i Kongens Palads den ene Tredjedel ved Surporten, den anden ved Porten bag Livvagten 7 og som begge om Sabbaten rykker ud for at overtage Vagten i Herrens Hus, 8 I skal alle med Våben i Hånd slutte Kreds om Kongen, og enhver, der nærmer sig Rækkerne, skal dræbes. Således skal I være om Kongen, når han går ud, og når han går ind!"\n9 Hundredførerne gjorde alt hvad Præsten Jojada havde påbudt, idet de tog hver sine Folk, både dem, der rykkede ud, og dem, der ryk kede ind om Sabbaten, og kom til Præsten Jojada. 10 Og Præsten gav Hundredfø rerne Spydene og Skjoldene, som havde tilhørt Kong David og var i Herrens Hus. 11 Livvagten stillede sig, alle med Våben i Hånd, fra Templets Syd side til Nordsiden, hen til Alteret og derfra igen hen til Templet, rundt om Kongen. 12 Så førte han Kongesønnen ud og satte Kronen og Armspangene på ham; derefter udråbte de ham til Konge og salvede ham; og de klappede i Hænderne og råbte: "Kongen leve!"\n13 Da Atalja hørte Larmen af Folket, gik hun hen til Folket i Herrens Hus, 14 og der så hun Kongen stå ved Søjlen, som Skik var, og Øversterne og Trompetblæserne ved Siden af, medens alt Folket fra Landet jublede og blæste i Trompeterne. Da sønderrev Atalja sine Klæder og råbte: "Forræderi, Forræderi!" 15 Men præsten Jojada bød Hundredførerne, Hærens Befalingsmænd: "Før hende uden for Forgårdene og hug enhver ned, der følger hende!" Præsten sagde nemlig: "Hun skal ikke dræbes i Herrens Hus!" 16 Så greb de hende, og da hun ad Hesteindgangen var kommet til Kongens Palads, blev hun dræbt der.\n17 Men Jojada sluttede Pagt mellem Herren og Folket og Kongen om, at de skulde være Herrens Folk, ligeledes mellem Kongen og Folket. 18 Og alt Folket fra Landet begav sig til Ba'als Hus og nedbrød det; Altrene og Billederne ødelagde de i Bund og Grund, og Ba'als Præst Mattan dræbte de foran Altrene. Derpå satte Præsten Vagtposter ved Herrens Hus; 19 og han tog Hundredførerne, Karerne og Livvagten, desuden alt Folket fra Landet med sig, og de førte Kongen ned fra Herrens Hus. gik igennem Livvagtens Port til Kongens Palads, og han satte sig på Kongetronen. 20 Da glædede alt Folket fra Landet sig, ogByen holdt sig rolig. Men Atalja huggede de ned i Kongens Palads.\n21 Joas var syv År gammel, da han blev Konge.\nAnden Kongebog 8


Interview Rustam QBic | kunstogbyrum | International street art murals | Danmark\nINTERVIEW MED RUSTAM QBIC\nElisabetta Saiu (kurator) og Heidi Johanne Engsig (projektmedarbejder):\nRustam Qbic: Da jeg var barn og gik i skole drømte jeg om at male graffiti. Jeg havde talent for at male og jeg ville gerne være en del af subkulturen. Men da jeg begyndte på kunstskolen, blev jeg interesseret i at skabe værker med dybere meningslag og måske også male i en mere kunstnerisk stil. Murmaleriet er en god måde for mig at komme ud til et stort publikum, så jeg har holdt fast i dén del af graffitikulturen.\nE&H: Der er flere elementer, der går igen i dine malerier. Du nævner selv bøger.\nRQ: Ja, I det aktuelle maleri i Helsingør er bogen et tag. Det beskytter en dreng, der holder bogen over sit hoved. Jeg mener, vi bliver bedre til at beskytte os selv og hinanden, når vi læser bøger. Bøger kan blive din redningsplanke. Jeg synes, det er godt, hvis folk reflekterer over, hvad der er godt. At de læser bøger, lærer, tænker og er venlige overfor hinanden. Jeg har selv undervist i 6 år og det har måske påvirket mig. Jeg bruger ofte bøger som symboler i mine malerier.\nE&H: Men også naturen er et element, der går igen. Ligesom mennesket i naturen også er det.\nRQ: Ja, jeg er vokset op i lille landsby med naturen rundt om mig. Jeg tog ofte med min far til hans fødeby, hvor han fiskede og jeg malede. Det var nogle gode stunder. Jeg føler mig knyttet til naturen. Det er en del af min sjæl.\nDet er nok også derfor, jeg foretrækker at male landskaber og natur i min kunst. Men det er ikke bare landskaber.\nJeg opfatter mennesket som en del af naturen og mener, at de har naturen i sig. Derfor blander de to ting sig tit i mine malerier. Det er en konversation mellem menneske og natur eller en diskussion om at leve sammen på den bedste måde.\nE&H: Jeg har ofte set dig beskrevet som en surrealistisk kunstner. Kan du genkende dig selv i det?\nRQ: Ja, generelt synes jeg det er svært at placere en moderne kunstner, men ja, når jeg blander et menneske med et hus eller et fuglebur er det et surrealistisk element. Men også symbolismen er en stor del af det jeg laver. Jeg bruger mange symboler i mine værker – elementer som er udtryk for noget andet.\nE&H: Er der også elementer i din stil, som har et russisk islæt?\nRQ: Jeg er mere interesseret i at forklare det sted, jeg kommer til, og finde ud af, hvad der er særligt ved området. Da jeg kom til Danmark var jeg optaget af historien. Tidligere var der marker i det område, hvor jeg maler, og det vil jeg gerne vise i mit billede. Jeg går ofte rundt og kigger og får en fornemmelse af det lokale miljø, jeg skal male i. Nogle gange kan det være helt små detaljer, som jeg bliver inspireret af.\nE&H: Oplever du dig begrænset i din kunst. Er der ting, du som russisk kunstner ikke kan beskrive?\nRQ: Jeg arbejder ikke politisk, så på den måde er jeg fri til at udtrykke mig.\nE&H: I dine malerier er der ofte huse i stedet for hoveder eller maver. Fungerer dørene som indgange til mennesket?\nRQ: Ja, der er en adgang til ethvert menneskes sjæl og fra ethvert menneskes sjæl til omgivelserne, naturen. Jeg er inspireret af sufismen og værdien af at lære og lære fra sig. Viden er meget vigtig for mig; litteratur, kultur og undervisning – det er vigtigt at være et godt eksempel for den næste generation. Jeg tror ikke på revolution. Du ved ikke hvilken leder, der kommer ud af det. Du erstatter bare den ene bandit med den anden, som man siger i Ukraine. Men hvis du lærer et barn at forstå, hvad det vil sige at være et godt menneske, så kan det være at det barn bliver en god politiker.\nAt udbrede de gode budskaber, min religion og min opvækst er nok de tre ting, der primært afspejles i min kunst.\nE&H: Du har jo en muslimsk baggrund og vi talte den anden dag om forbuddet mod at afbillede mennesker.\nRQ: Et levende menneske må man som muslim ikke afbillede alle vitale dele af. Derfor er mine figurer ofte med ryggen til, deres hoveder eller maver er erstattet af fuglebure, trapper, huse eller andre figurer. Men det er ikke kun derfor. Jeg kan godt lide, at de smelter sammen. På den måde leverer min religion en ramme, som passer til mit udtryk og min overbevisning om, at vi er en enhed. Dørene, trapperne osv. fungerer som åbninger til sjælen og fra sjælen til naturen. På mit nye maleri i Helsingør er indgangen et kolonihavevindue. En ung mand, en landmand, bærer en bog over hovedet som et tag, der beskytter ham. Taget er sammen med et hegn omkring en mark det, der udgør hans hjem, hans personlige rum, hans safe place.\nE&H: Beskyttelse mod hvad?\nRQ: Ethvert menneske indeholder muligheden for at handle godt eller skidt. Bogen symboliserer, at viden kan beskytte dig. Uvidende folk handler oftere uetisk. Jeg tror, at hvis vi vil ændre noget, skabe forandringer skal det ske ved at lære børn at blive bedre mennesker. Gode mennesker giver gode politikere.\nE&H: Du er meget optaget af naturen i dit arbejde. Hvad tænker du om klimaforandringer?\nEr det noget du er optaget af?\nRQ: Ja, jeg tænker en del på det. Især på det aspekt, at vi er en del af naturen og at vi også påvirkes af klimaforandringer. Når f.eks. havene er forurenet af for meget plastik, får fiskene det ind i deres organisme. Når vi spiser fisken kommer vores ubetænksomhed tilbage til os – som en boomerang.\nE&H: Nu har du været i Danmark i en uges tid. Er der noget særligt, som du har bemærket?\nRQ: Jeg arbejder jo med at bruge det område, jeg er i, som en del af mit motiv. Så jeg observerer rigtigt meget, når jeg ankommer og jeg bruger tid på at danne mig et indtryk af området og menneskene. En af de ting, jeg har bemærket, er, at der er meget natur i og omkring byområdet. Når man laver en byggegrund, levner man plads til noget grønt. Det gør man ikke i Rusland. Alt bliver fjernet. Hvis man så alligevel 10 år efter vil have noget grønt, så anlægger man en park. Det har også slået mig, at skoven er tæt på og at der er stier i skovene, så folk gå rundt i den. I Rusland skal du skal tage en bus, hvis du vil besøge en park eller noget natur. Jeg synes, at natur virker beroligende på folk. Folk her i Danmark virker som om de er mere i harmoni med deres omgivelser. Mere i ro.


Carjacked DVD Film → Køb billigt her - Gucca.dk\nEn bankrøver har svært ved at komme væk med sit bytte, da politiet overalt har opstillet vejspærringer. Han tager en ung mor og hendes søn som gidsel på en tankstation - som gidsel i sin egen... Læs mere.\nEn bankrøver har svært ved at komme væk med sit bytte, da politiet overalt har opstillet vejspærringer. Han tager en ung mor og hendes søn som gidsel på en tankstation - som gidsel i sin egen bil er hun perfekt dække og alibi for den intelligente, men hensynsløse røver. Men naturligvis sker der meget undervejs, som ingen af dem havde forestillet sig.\nStephen Dorff - senest set i The Immortals - og Maria Bello - fra bl.a. Cronenbergs eminente A History Of Violence - spiller indædt i en djævelsk thriller med en spændende finale.\nSikkerhed i nethandel anser vi som helt essentiel, og den er selvfølgelig altid i fokus hos Gucca. For at få den optimale garanti for sikkerheden ved betaling online, har vi opnået at få NETS til at godkende vores løsning for Internetbetaling. Handel og betaling er derfor fuldstændig sikkert.\nGucca giver altid 30 dages fuld returret, og det uanset hvilket produkt du måtte have købt hos os. Kort sagt vil det sige, at fortryder du dit køb, så send blot din vare tilbage til os, og du vil få dine penge refunderet. Før du returnerer produktet til os, er det altid en en god ide, hvis du kontakter os forinden.\nAt du som kunde modtager din vare både sikkert og hurtigt, betyder meget for os. Du har din vare i hænderne indenfor 1-2 hverdage, hvis den er på lager. Du er aldrig i tvivl om lagerstatus, for det fremgår inden, du bestiller varen. Vi er klar på e-mail og ved telefonen, hvis du har spørgsmål til leveringstiden og lagerstatus.\nHos Gucca er der adskillige muligheder for betaling at vælge iblandt. Du vælger bare den betalingsform, der passer lige til dig. Lige meget hvilken betalingsmulighed, du gør brug af - så kan du altid være sikker og tryg. Her kan du finde alle vores betalingsmuligheder. Når du betaler med kreditkort, hæver vi først pengene, når vi afsender dit produkt.\nHvis du i forbindelse med dit besøg på Gucca.dk har spørgsmål eller møder udfordringer, skriver eller ringer du naturligvis bare til os. Mellem kl. 10-15 på hverdage sidder vi klar på e-mail og ved telefonerne, og vi er parat på e-mail eller ved telefonen til at give dig profressionel assistance med et smil på læben og i godt humør.\nKøber du hos os, har du mulighed for at spore din forsendelse, fra den sendes fra vores lager, og til den er dig i hænde. Når du fuldender dit køb, kan du efterfølgende få adgang til din egen personlige ordreside. Her har du mulighed for at følge med i, hvornår dit produkt afsendes. Du får besked via mail, når din forsendelse forlader vores lager og er på vej.\nStephen Dorff Maria Bello Gary Grubbs Michael Arata Robert Peters Connor Hill Cynthia Rube\nCarjacked, Dvd, Movie\nDin anmeldelse af Carjacked\nproduct_stock_yes product_offer_no product_preorder_no\tproduct_buyable_yes product_group_dvd path__forside path__film path__dvdfilm path__thriller path__carjacked\n99,95 krBrake - Blu-Ray\n99,95 krBrake - DVD


» Køb Hvid Hoodie på nettet - Klik for at se udvalget - Fruea\nHjem» Køb Hvid Hoodie på nettet – Klik for at se udvalget\n» Køb Hvid Hoodie på nettet – Klik for at se udvalget\nEr du på udkig efter hvid hoodie? Vi anbefaler følgende webshops…\nHvid Cowboy NederdelHvid CowboyjakkeHvid Denim JakkeHvid Denim NederdelHvid GallakjoleHvid JakkeHvid JakkesætHvid JumpsuitHvid KjoleHvid Lang Kjole\nNiceHair.dk er i dag en af de bedste online shops i Danmark med beauty-produkter. Deres udvalg indeholder ca. 14000 produkter fra diverse mærker. Forhandlerens Trustpilot-bedømmelse på 9,4 af 10 indikerer stærk tilfredshed hos kunderne. Ratingen er baseret på 37612 bedømmelser, hvoraf 31933 af disse giver topkarakter. På Facebook er 225196 brugere fans af NiceHair.dk, og her har virksomheden modtaget 4607 anmeldelser med en middel bedømmelse på 4,1 af 5, hvilket ligeledes er utrolig flot.\nMade4men.dk er nu en af de bedste internet foretagender inden for beauty-produkter. Forhandlerens sortiment rummer omtrent 3000 varer fra en række brands. Webshoppens Trustpilot-evaluering på 9,4 ud af 10 viser enorm kundetilfredshed. Bedømmelsen er baseret på 6942 anmeldelser, hvoraf 5800 af disse giver topkarakter. På Facebook er 6276 mennesker fans af Made4men.dk, og her har netbutikken modtaget 75 ratings med en gennemsnitlig rating på 4,1 af 5, hvilket lige så vel er meget flot.\nLookfoxy.dk er pt. en af de mest benyttede e-forretninger der sælger beauty-produkter. Webbutikkens udvalg udgøres af over 300 produkter fra forskellige mærker. Virksomhedens Trustpilot-bedømmelse på 6,9 ud af 10 indikerer god kundetilfredshed. Vurderingen er baseret på 43 evalueringer, hvoraf 14 af disse giver topkarakter. På Facebook er 608 personer fans af Lookfoxy.dk, og herpå har butikken modtaget 10 anmeldelser med en gennemsnitlig rating på 3,9 af 5, hvilket lige så vel er ret så imponerende.\nMatas.dk er aktuelt iblandt de største internet varehuse der sælger beauty-produkter. Webbutikkens udvalg spænder over flere end 90000 varer fra flere brands. Butikkens Trustpilot-vurdering på 8,2 af 10 røber stærk tilfredshed hos kunderne. Ratingen er baseret på 12075 anmeldelser, hvoraf 8851 af disse er 5-stjernede. På Facebook er 279941 mennesker tilhængere af Matas.dk, og herpå har forhandleren modtaget 549 anmeldelser med en gennemsnitlig score på 3,8 ud af 5, som ligeledes er særdeles imponerende.\nLuxplus.dk er i dag en af de førende online varehuse inden for beauty-produkter. Firmaets sortiment udgøres af omkring 40000 varer fra en række brands. Webbutikkens Trustpilot-vurdering på 9,6 ud af 10 tilkendegiver utrolig kundetilfredshed. Tallet er baseret på 27258 ratings, hvoraf 23476 af dem er 5-stjernede. På Facebook er 108766 personer fans af Luxplus.dk, og herpå har butikken modtaget 5451 evalueringer med en gennemsnitlig bedømmelse på 4,8 af 5, hvilket ligeså er vældig overlegent.\nHvid Hoodie søges online\nAdskillige outlets på nettet tildeler i dag et bredt udvalg af fragtmuligheder. En af favoritterne er for øjeblikket at få leveret til en pakkeshop, og så kan du bare gå forbi efter dine varer når du har tid. Metoden er jo rigtig ukompliceret, samt typisk endvidere den prisbilligste metode til levering.\nDu bør lige så vel udse dig at vælge at få leveret til din lejlighed eller til dit arbejde. Fragtløsningen bliver gennemsnitligt lidt mindre prisbillig, men endvidere i høj grad smart. Den mest prisbevidste fragtmetode af hvid hoodie kan ikke benægtes at være at hente ordren selv, men det forudsætter at du fysisk befinder dig nærved hvid hoodie online forretningens arbejdslager.\nLeveringstiden er selvfølgelig virkelig essentiel forudsat du skal bruge varen nu og her, og herved er det bestemt på sin plads at du tjekker leveringstiden for den respektive vare.\nEn stor portion hvid hoodie netbutikker stiller garanti om levering på næstkommende hverdag på en række af deres produkter, men det er forudsat at bestillingen indsendes før et nøjagtigt tidspunkt, så de garanteret kan nå at få hvid hoodie ordnet forud for at de lageransatte holder fyraften.\nEnkelte internet virksomheder byder på fragt uden beregning, men ofte er det forbeholdt når du aftager for en bestemt pris. I øvrigt kan man gribe den mest betalelige form for levering, der oftest – uden hensyn til om man befinder sig nær Holstebro, Frederikssund eller Hinnerup – er at få fragtfirmaet til at bringe din pakke til et afhentningssted.\nDet er efterhånden yderst nemt for os alle at sammenligne priser på hvid hoodie i blandt flere online forretninger, og for det har utallige netbutikker været nødt til at sænke udsalgspriserne på mange af deres produkter – til børn, og endvidere også til damer og herrer – betydeligt, og endda nogle gange garantere levering uden betaling.\nTil gengæld kan det stadigvæk blive lønnende at eftergå forskellige internet forretninger efter hvid hoodie rabat forud for at du gennemfører din bestilling, således at man er sikker på at indhente den skarpeste pris.\nDu må imidlertid være så påvagt, at såfremt en online forretning forhandler hvid hoodie til en udsalgspris som kan ses som ubegribelig beskeden, burde det i nogle tilfælde være en varsel om en svindel internet forhandler. Shopping med kort er imidlertid omsluttet af en bestemmelse, der garanterer køberen overfor snydagtige e-forretninger.\nGenerelt foreslår vi kortkøb eller MobilePay. Som en alternativ mulighed bør du drage nytte af et tilbud fra eksempelvis ViaBill, når du gerne vil dække omkostningerne af flere omgange.\nForud for at folk bestiller hvid hoodie i en e-shop kan man reelt gøre sig bekendt med indholdet af webbutikkens handelsbetingelser, men det er typisk ikke videre spændende.\nEn anden løsning kan være at efterse om netshoppen er tilsluttet e-mærket, eftersom det er et tegn på at online firmaet adlyder de danske love, foruden at online firmaet regelmæssigt revideres af fagfolk som er meget fortrolige retningslinjerne. Dette er desuden en god chance for bistand, ifald du møder besvær med din ordre.\nEndvidere anbefales det at du er påpasselig med de væsentligste reglementer der gælder for ordren, for eksempel hvilken ombytningsret på hvid hoodie netshoppen tilsikrer. I den forbindelse er det ligeledes vigtigt, at man stadigvæk bevarer sin købsbekræftelse, så man når som helst vil kunne eftervise sit køb, hvad end du søger en vare til en voksen eller et barn.\nTrustpilot bringer dig ganske uafhængige chancer for at se nøjere på en lang række eksisterende konsumenters domme og på grund af dette er det prisværdigt, at du gennemgår e-butikkens hvid hoodie anmeldelser før du bestiller.\nFacebook præsterer lige så vel uden sammenligning gavnlige genveje til at få indblik i internet forhandlerens kundefokus. Foruden det ser vi en række internet outlets som gør det muligt at levere en vurdering af virksomhedens service, hvilket lige så vel kan anvendes til at danne dig et indtryk af hvor tilfredse kunderne er.\nDenne side er finansieret af reklameindtægter. Vi har faste samarbejder med en del e-forretninger når vi introducerer forretningernes produkter, og indkasserer kommission såfremt en af vores besøgende gennemfører en bestilling.\nVejledning angående hvid hoodie og e-butikker værnes om hyppigt, men vi ønsker ikke at påtage os ansvaret for reguleringer der muligvis er realiseret efter at vi senest opdaterede de viste informationer.


B.T. i USA: Tårer og lettelse i Minneapolis – Joe Biden lover handling nu | BT Udland - www.bt.dk\n22. apr. 2021 - 21:38\nB.T. i USA: Tårer og lettelse i Minneapolis – Joe Biden lover handling nu\n»Hans liv havde mening, og han har været med til at ændre verden for alle andre,« siger George Floyds bror efter et følelsesladet døgn.\nB.T. var øjenvidne til sejrsfesten, da Black Lives Matter-aktivister gik gennem Minneapolis' gader, umiddelbart efter at dommeren havde kendt politimanden Derek Chauvin skyldig i alle tiltaler for mordet på George Floyd.\nDerek Chauvin skal nu afsone mellem 12 og 40 år i fængsel. Strafsudmålingen finder først sted senere.\nEn større forsamling, både sorte og hvide, unge og ældre, bevægede sig gennem det indre Minneapolis' gader, hujende og råbende.\n»Jeg er her i dag for at fejre, at retfærdighed er sket fyldest i en enkelt sag, men også for at kræve forandring. Vi vidste hele tiden, at Derek Chauvin var skyldig i mord, men det her er bare en sag. Der er udbredt racisme blandt politiet i hele landet, og det skal stoppes nu. Vi går på gaden igen i morgen,« sagde aktivisten Deborah Kachinsky til B.T.\nDer er næppe nogen tvivl om, at kampen for at komme institutionaliseret racisme i amerikansk politi til livs har fået vind i sejlene med sejren i retten. Både præsident Joe Biden og vicepræsident Kamala Harris har efter domsafsigelsen tirsdag aften dansk tid talt om den historiske betydning, dommen har og vil få.\n»Vi bærer på en tung arv af racisme. Sorte er blevet behandlet på en umenneskelig måde gennem generationer. På grund af smartphones bliver disse overgreb nu dokumenteret. Dommen i dag (tirsdag, red.) er en fortsættelse af den borgerrettighedskamp, som mine forældre var med til i 1960erne, og den er vigtig. Ikke bare for det sorte USA, men for os allesammen,« sagde Kamala Harris.\nHun står bag en storstilet lovforslag, der skal reformere det amerikanske politi, blandt andet ved at harmonisere hvilke magtbeføjelser politiet har, så det er det samme i alle stater. Som det er nu, er der mere end 18.000 politiinstitutioner i USA med vidt forskellige regler.\nMen Kamala Harris' lovforslag er endnu ikke blevet vedtaget i senatet. Republikanerne stritter imod, og det er et godt billede på, at selvom forandring er på vej, så har en stor del af amerikanerne fortsat ikke meget tilovers for Black Lives Matter.\nDe aktivister, B.T. talte med i Minneapolis, gav alle udtryk for, at George Floyd-sagen kun er ét kapitel i en forestående kamp. Onsdag vågnede USA op til spørgsmålet: 'Hvad nu?'\nPårørende til andre sorte mænd dræbt af politiet håber på politisk reformvilje.\n»Jeg tror, at det for rigtig mange mødre er en kollektiv lettelse. Jeg har ikke sovet ordentligt, mens denne retssag har kørt. Dommen vil ikke bringe min søn tilbage, men den giver håb om forandring. Jeg er sikker på, at vi kan skabe denne forandring sammen,« fortalte Sabrina Sabrina Fulton onsdag til 'Good Morning America'. Hendes søn blev dræbt af en politimand for to år siden.\nUSAs justitsminister lovede onsdag en gennemgang af politisystemet i Minneapolis og staten Minnesota.\nDer er i Minneapolis i dag en fornemmelse af, at vi har været vidne til en historisk begivenhed, der på sigt vil ændre dagligdagen for millioner af amerikanere.\nByen har lukket ned under hele retssagen, men nu pilles barrikader og plader for vinduerne ned igen. Minneapolis er i hvert fald for nu på vej tilbage mod en normal hverdag.\nMen Black Lives Matter-kampen forventes at fortsætte over hele landet, og meget vil handle om, hvordan denne aktivisme udspiller sig.\nPræsident Biden lovede at gøre alt menneskeligt muligt for at få gennemført politireformer, der i øvrigt bærer George Floyds navn. Han fortalte om en samtale, han havde haft med George Floyds seksårige datter Gianna efter begravelsen.\n»Jeg knælede ned med hende foran kisten og sagde til hende, at hendes far ville være stolt af hende. Hun sagde: 'Far ændrede verden'. Her til eftermiddag talte jeg igen med Gianna, og jeg sagde til hende: 'Du havde ret. Din far har forandret verden'. Lad det være George Floyds arv til os alle,« sagde Joe Biden.


• Billig Geoff Anderson Inxula 2 Buks – 599 kr.\nDe fleste e-handler yder efterhånden en lang række forskellige leveringsformer. En favorit iblandt mange er for øjeblikket levering til et afhentningssted, hvor du kan afhente de købte varer når det passer dig bedst. Leveringsmetoden er altså meget smart, samt ofte desuden den mest betalelige fragtmetode ved køb af Geoff Anderson Inxula 2 Buks.\nDu kan ligeledes vælge at få produkterne leveret til hvor du bor eller ud til din arbejdsplads. Fragtløsningen er en gang i mellem en tand mere omkostningsfuld, men samtidig i høj grad uproblematisk. Den prisbilligste mulighed for levering er utvivlsomt selv at hente pakken, men det forudsætter at du bor nærved e-butikkens tilholdssted.\nLeveringstidspunktet på Produkter || Beklædning || Inderbeklædning er naturligvis særdeles afgørende i tilfælde af at vi står og skal bruge din pakke inden for kort tid, og af den grund er det selvfølgelig fornuftigt at vi ser nærmere på den forventede leveringsdato ved den aktuelle vare.\nEn del forretninger på nettet giver løfte om levering på næstkommende hverdag på mange af deres varenumre, eksempelvis Geoff Anderson Inxula 2 Buks, hvilket afhænger af at bestillingen fuldbyrdes inden et fastslået klokkeslæt, med det formål at de har udsigt til at kunne nå at få varen skippet afsted forinden lagerpersonalet har fyraften.\nEn hel del netbutikker præsterer portofri levering, men undertiden kun når der bestilles for en konkret pris. Som alternativ bør man snuppe den mest prisbevidste slags levering, hvilket oftest – uanset om du er tæt på Esbjerg, Thisted eller Grindsted – vil blive at få fragtfirmaet til at bringe pakken til et afhentningssted.\nDet er temmelig smertefrit for almindelige mennesker at søge sig frem til priser på tværs af online varehuse, og med det motiv har adskillige Geoff Anderson online forretninger ikke kunne slippe for at stampe prisniveauet på varerne – til juniorer, og endvidere også til mænd og kvinder – kolossalt, og endda nogle gange præstere portofri fragt.\nTil gengæld kan det imidlertid være fordelagtigt at prøve enkelte internet butikker efter udsalg på Geoff Anderson Inxula 2 Buks før du bestiller, således at man er sikret at indhente den prisbilligste pris.\nDu må blot være så påvagt, at hvis en internet virksomhed udbyder et produkt for en pris der kan ses som uhørt attraktiv, bør det for det meste være et kendetegn på en uærlig e-shop. Bestillinger med kort er trods alt omfavnet af et regulativ, der assisterer køber overfor fup online selskaber.\nVi går generelt ind for betalinger med kort eller mobilbetaling. Som en anden løsning bør du drage fordel af en afbetalingsordning som for eksempel ViaBill, når du gerne vil honorere beløbet over en længere periode.\nInden folk bestiller på en Geoff Anderson webshop behøver de i og for sig få overblik over webbutikkens forretningsvilkår, men det er normalt ikke super interessant.\nEn anden mulighed kunne derfor være at kontrollere hvorvidt e-butikken er e-mærke tilsluttet, fordi det generelt er et sympol på at e-forhandleren anerkender de gældende danske regler, og at online shoppen regelmæssigt revurderes af fagmænd som har meget erfaring med reglementet på området. Dette er en god mulighed for at få assistance, hvis du møder udfordringer i processen med din shopping.\nDesuden kan det anbefales at kunden er påpasselig med de vigtigste bestemmelser der er gældende for ordren, fx den byttepolitik e-forretningen bruger. I den sammenhæng er det i øvrigt afgørende, at man permanent sikrer ens kvittering, så man altid kan bevidne sin bestilling af Geoff Anderson Inxula 2 Buks, ligegyldigt om man leder efter en vare til en herre eller dame.\nTrustpilot frembringer super fordelagtige genveje til at blive klogere på en række forhenværende kunders iagttagelser og af den grund støtter vi, at du beser e-handlens omtaler af Geoff Anderson Inxula 2 Buks forud for at du bestiller.\nFacebook giver dig endvidere super strålende chancer for at få indtryk af e-firmaets popularitet. Tilmed møder vi en del online firmaer som tilbyder kunderne at sammensætte en omtale af deres køb, som desuden må udnyttes til at få et indblik i hvor glade kunderne er.\nDette website er annoncefinansieret. Vi har et fast samarbejde med en række online butikker og fremviser deres produkter, og modtager kommission under forudsætning af at en bruger fra vores website udfører et indkøb.\nData angående produkter og internet forhandlere værnes om jævnligt, men vi kan ikke garantere imod reguleringer der er udarbejdet siden vi nyligst opdaterede vores informationer.


Facebook, Spotify & Youtube | Du får automatisk 20% på disse services resten af februar.\n100 followers -39,00 kr 200 followers -59,00 kr 500 followers -89,00 kr 1000 followers -149,00 kr 2500 followers -279,00 kr 5000 followers -499,00 kr 10.000 followers -859,00 kr 20.000 followers -1.499,00 kr\nFå flere ægte followers: Hvem er du mest tilbøjelig til at følge: En person med 231 eller 11.521 Instagram followers? For langt de fleste er svaret 11.521. Ved køb af Instagram followers, vil du derfor typisk se et boost i antallet af ægte followers der begynder at følge dig.\nHurtig, gradvist og naturlig levering: Dine nye followers starter typisk med at komme indenfor ca. 30 minutter efter dit køb, og bliver leveret gradvist, så det ser naturligt ud. Din Instagram-konto er desuden 100% i sikre hænder, vi har ud af vores mange tusinde kunder ikke haft ét tilfælde af suspenderede konti.\nSuper god service, svarer hurtigt på beskeder. Fik mine følgere hurtigt og nemt.\nGode oplevelser på stribe.\nJeg ændrer min anmeldelse efter at have fået hjælp efter chattiden havde lukket. Den slags service fås ikke alle steder. Jeg er fortsat tryg ved at være kunde hos autolikes, jeg er forbavset og imponeret over, hvor godt det kører og hvor motiverede personalet er.\nJeg beskrev et problem omkring min prøveperiode på 30 dages automatiske likes, som en medarbejder kom med en løsning på. Det har været samme medarbejder, jeg har kommunikeret med hele tiden, og det synes jeg er positivt. Det viser engagement fra autolikes side, at udvekslingen er "personlig"!\nJeg anbefaler klart autolikes - mere end førhen, fordi hjælp-servicen er i top.\nNemt, smart og hurtigt !\nJeg var ny på instagram og ønskede at booste min profil, hvorfor jeg købte følgere hos autolikes.dk.\nDeres side er super nem at anvende, og følgerne kommer hurtigt!\nJeg var virkelig positivt overrasket over hvor nemt, smart og billigt det faktisk er.\nDet er helt klart en hjemmeside jeg vil anbefale andre !\nHvis der forsvinder nogle følgere, så er de super søde til at fylde op løbende, man skriver bare i chatten og så strømmer der følgere ind.\nJeg havde hørt omkring denne service…\nJeg havde hørt omkring denne service gennem en af mine kammerater, og vil sige jeg ikke har oplevet noget dårligt kun positivt, deres gratis test abonnement kommet med det samme. Jeg prøvede derefter købe 100 subs og de kom indenfor 24 timer, kan varmt anbefale dette produkt\nSuper god service - alle pengene værd! Følgerne kommer hurtigt efter man har bestilt og har man et spørgsmål bliver der svaret hurtigt. Kan varmt anbefale denne side!


Find mere information om ansøgningerne herunder\nFor at få tilladelse til at afholde et arrangement på en af Københavns Kommunes pladser, veje eller parker skal du søge om lov til at bruge arealet. Arrangementet skal være åbent for offentligheden og af almen interesse. Du kan derfor ikke låne pladser, veje eller parker til ren kommerciel brug eller private arrangementer.\nUdfyld Politiets elektroniske ansøgningsformular om tilladelse til arrangementer og send det på mail til kbh-tilladelser@politi.dk\nDu skal have en tilladelse fra Politiet, hvis du vil sælge alkohol til dit arrangement. Du kan enten søge om permanent tilladelse til din virksomhed eller forening eller indhente en lejlighedstilladelse.\nUdfyld Politiets ansøgning om alkoholbevilling og send den til kbh-bevilling@politi.dk\nDu kan få yderligere information og vejledning hos Politiet på mail: kbh-tilladelser@politi.dk eller tlf. 35 21 28 98\nPå Fødevarestyrelsens hjemmeside kan du blive klogere på, hvornår salg af fødevarer er under bagatelgrænsen, og hvilke regler du skal følge, selvom din virksomhed er under bagatelgrænsen.\nSe et eksempel på en afspærringsplan.\nDu skal altid have et professionelt firma til at opstille afspærrings-materiel og skilte. Du kan få et tilbud på afspærringsmateriel ved at kontakte den kommunale entreprenør Strømmen på rekvisitioner@tmf.kk.dk.


Selvfølgelig vil Silkeborg IF Silkeborg | Midtjyllands Avis\n25. september 2020, 13.15\nAf Kent Madsen\nAdm. direktør. Silkeborg IF A/S\nLOKAL Kære Mads Magnussen.\nJeg læste med interesse dit læserbrev, i vores udmærkede avis, lørdag den 19. september, hvori du spørger om Silkeborg IF vil Silkeborg, og endvidere hævder at de fleste af vores spillere ikke bor i Silkeborg.\nDet fremgår også af dit læserbrev, at du er journalistpraktikant, og jeg håber, at du bliver en god journalist en dag, men jeg vil anbefale dig at undersøge fakta bedre, inden du skriver dine indlæg.\nDet forholder sig nemlig således at 17 ud af 21 fuldtids kontraktspillere i Silkeborg IF er bosiddende i Silkeborg Kommune\nDet forholder sig nemlig således at 17 ud af 21 fuldtids kontraktspillere i Silkeborg IF er bosiddende i Silkeborg Kommune, hvortil kan tilføjes at hovedparten at vores spillere på ungdomskontrakter, samt en lang række af vores øvrige medarbejdere ligeledes er bosiddende Silkeborg Kommune - faktisk har vi p.t. 47 ansatte der bor, og betaler skat, i Silkeborg Kommune, og det er vi faktisk ret stolte af, og derfor er det lidt ærgerligt, at du laver et indlæg, som er helt uden hold i virkeligheden. Dertil kommer i øvrigt 10-15 medarbejdere på vores hotel på Papirfabrikken, som også bor her i kommunen.\nVi laver derudover rigtig mange besøg på kommunens skoler, gennem hele året (dog ikke lige nu pga covid-19 situationen), ligesom vi hvert år laver en række arrangementer for kommunens børn, herunder den meget velbesøgte fodboldsskole, hvert år i skolernes efterårsferie.\nSupplerende kan oplyses at 9 af de 11 spillere, der startede inde i lørdagens sejr over Esbjerg FB er bosiddende i Silkeborg, og at ca. halvdelen af vores kontraktsspillere har gennemført talentudviklingen hos os, og derfor helt overvejende er lokale drenge - det er vi også stolte af.\nSå kære Mads Magnussen - læs bedre lektier næste gang, du bringer noget til torvs - du er altid velkommen til at henvende dig til mig, hvis der er noget i relation til Silkeborg IF, du er i tvivl om.\nHvis der er nogen der vil Silkeborg, så er det Silkeborg IF.


Temadag om fremtidens seniorbolig | Installatør\nPå denne temadag sætter vi fremtidens seniorbolig under lup. Vi diskuterer, hvordan fremtidens ældre ønsker at bo, og hvad seniorboliger skal kunne og indeholde.\nFremtidens ældre – “babyboomerne” – adskiller sig markant fra tidligere generationer, og de har helt andre krav og forventninger til deres alderdom end tidligere generationer. De gider ikke “one size fits all”-løsningen, og det gælder også boligen. Der er stor efterspørgsel på seniorboliger, og overalt i landet skyder nye projekter op.\nPå denne temadag bliver du præsenteret for forskellige seniorbolig-projekter. Hvorfor er seniorboliger og seniorbofællesskaber så attraktive? Hvordan skal de indrettes og organiseres? Det er nogle af de spørgsmål, vi diskuterer på dagen.\nDen 8. september: Temadag om fremtidens sundhedshus